b'\n_START_ARTICLE_\nGSG-9\n_START_PARAGRAPH_\nGSG 9 (nem\xc5\xa1ko Grenzschutzgruppe 9) je nem\xc5\xa1ka protiteroristi\xc4\x8dna specialna enota, ki je pod nadzorom nem\xc5\xa1ke zvezne policije. Enota se smatra kot za\xc4\x8detnica sodobnega protiteroristi\xc4\x8dnega bojevanja._NEWLINE_Enota GSG 9 je nastala 17. aprila 1973 zaradi tragi\xc4\x8dnega razpleta dogodkov na olimpijadi v M\xc3\xbcnchnu prej\xc5\xa1nje leto. Pred tem Nem\xc4\x8dija ni imela ustrezne enote, ki bi se soo\xc4\x8dila s terorizmom._NEWLINE_Za ustanovitev in poveljstvo nad to enoto je bil zadol\xc5\xbeen Ulrich Wegener, ki je bil tedaj \xc4\x8dastnik za zveze pri ministrstvu za notranje zadeve.'